# name
Difusió de la ciència: repte i responsabilitat

# metadata.dc.description.abstract[].value
La ciència, definida com el conjunt de coneixences d"un cert ordre de coses, i la tècnica, que es nodreix dels avenços científics, tenen un impacte cabdal en tots els aspectes de la nostra vida, i hi confiem bona part del nostre futur. Només cal que fem una ullada al nostre voltant. Des dels objectes més quotidians fins als més sofisticats tractaments biomèdics tenen el seu origen en la ciència o bé en són conseqüència. Paradoxalment, però, per a moltes persones la ciència és una gran desconeguda, la qual cosa genera incomptables contradiccions. D"una banda, perquè de vegades-o sovint- la tècnica es percep com un element deshumanitzador, i hi ha qui associa progrés a destrucció, malgrat pràcticament ningú renunciï al progrés. D"altra, perquè no sempre resulta senzill explicar conceptes aparentment complexos amb un llenguatge planer sense que es perdi rigor i precisió, i sense induir interpretacions capcioses. És aquí on la difusió de la ciència troba el seu camp natural d"actuació, com el repte d"assolir el nivell adequat i també com la responsabilitat del divulgador envers la societat.

# metadata.dc.relation.ispartof[].value
Revista del Col·legi de Biòlegs de Catalunya, 2012, vol. 19, p. 4-7

# metadata.dc.rights[].value
(c) Col·legi de Biòlegs de Catalunya, 2012

# metadata.dc.source[].value
Articles publicats en revistes (Genètica, Microbiologia i Estadística)

# metadata.dc.title[].value
Difusió de la ciència: repte i responsabilitat